EkBass/fiwiki-20250220-pages-articles huggingface dataset:
Tales from the Twilight World

Tales from the Twilight World on power metal -yhtye Blind Guardianin kolmas kokopitkä levy. Albumilla on useita Guardianin tunnetuimpia kappaleita, kuten Welcome to Dying ja Lost in the Twilight Hall. Levyllä vierailee myös arvostettu Gamma Ray -kitaristilaulaja Kai Hansen. == Kappaleet == # # # # # # # # # # # # == Kokoonpano == * Hansi Kürsch - laulu, basso * André Olbrich - kitara * Marcus Siepen - kitara * Thomen Stauch - rummut == Lähteet == * http://www.blind-guardian.com * Blind Guardianin julkaisut === Viitteet === == Aiheesta muualla == * * Luokka:Blind Guardianin albumit Luokka:Vuoden 1990 albumit
Iowa (täsmennyssivu)

Iowa voi tarkoittaa seuraavia asioita: *Iowa, Yhdysvaltain osavaltio *Iowa, Mississippin sivujoki *Iowa, kaupunki Louisianassa *Iowa City, kaupunki Iowassa *Iowa Colony, kaupunki Texasissa *Iowa Falls, kaupunki Iowassa *Iowa Park, kaupunki Texasissa *Iowan piirikunta, piirikunta Iowassa *Iowan piirikunta, piirikunta Wisconissa *iowat, intiaaniheimo *Iowa, Slipknotin albumi ;Yhdysvaltain laivasto *USS Iowa (1864), monitori ex- USS Ammonoosuc * USS Iowa (BB-4), taistelulaiva (1896) * USS Iowa (BB-53), peruttu South Dakota -luokan taistelulaiva (1923) *Iowa-luokan taistelulaiva ** USS Iowa (BB-61), Iowa-luokan taistelulaiva (1942) *USS Iowa (SSN-797), Virginia-luokan ydinsukellusvene.
Uraanirikaste

Uraanirikaste (myös keltakakku tai urania, ) on suurimmaksi osaksi triuraanioktaoksidia U3O8, joka erotellaan uraanimalmista jauhamalla ja kemiallisella käsittelyllä. Uraani liuotetaan sivukivestä erilleen yleensä hapon avulla ja tämän jälkeen rikastetaan kemiallisesti erilaisten liuottimien avulla. Lopuksi uraani saostetaan ja jäljelle jää keltakakku, joka nimensä mukaisesti on perinteisesti keltaista tai nykyään vihertävää tai harmaata uraanioksidijauhetta. Mahdollinen keltainen väri aiheutuu ammoniumdiuranaatista ((NH4)2U2O7) ja natriumdiuranaatista (Na2U2O7). Uraanirikastetta käytetään uraanin väkevöintiin tarvittavan uraaniheksafluoridin (UF6) tuotannon raaka-aineena. Uraanirikasteesta voidaan tuottaa suoraan polttoainetta luonnonuraanilla toimiville reaktorityypeille. Eniten uraanirikasteessa on triuraanioktaoksidia U3O8, mutta myös muita uraanin oksideja. == Katso myös == * Uraanikaivos * Ydinpolttoainekierto == Lähteet == == Aiheesta muualla == * Luokka:Uraani
Andrew Rock

Andrew Rock (s. 23. tammikuuta 1982, Marshfield, Wisconsin) on yhdysvaltalainen pikajuoksija.http://www.wisconsintrackandfield.com/bios/andrewrock.html Rock oli Ateenan olympialaisissa 2004 Yhdysvaltojen 4 x 400 metrin viestijuoksujoukkueessa alkuerissä, mutta ei juossut loppukilpailussa. Helsingin MM-kisoissa 2005 hän voitti 400 metrin juoksussa hopeaa ennätysajallaan 44,35. Hän oli mukana myös maailmanmestaruuden voittaneessa 4 x 400 metrin viestijoukkueessa. IAAF:n yleisurheilufinaalissa 2006 Rock sijoittui 400 metrillä neljänneksi ajalla 44,69. ==Ennätykset== * 200 metrin juoksu: 20,84 (2003) * 400 metrin juoksu: 44,35 (2005) ==Lähteet== ==Aiheesta muualla== * Rockin profiili usolympicteam.comissa Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1982 syntyneet Luokka:Elävät henkilöt
Roomalainen satiiri

Roomalainen satiiri () oli roomalaisen kirjallisuuden tyylilaji, joka syntyi esiklassisena aikana. Se oli ilmeisesti oman aikansa ja ympäristönsä tuote, jonka muodolla ei ollut suoria kreikkalaisia esikuvia. Roomalainen satiiri ei välttämättä ollut nykyaikaisessa merkityksessä satiirista, vaan pikeminkin heksametrimuotoinen pakina. Roomalaisia satiireita kirjoittivat mm. Lucilius (180-102 eaa.) ja Ennius (239–169 eaa.). Ennius oli ensimmäinen, jonka tiettyjä tekstejä kutsuttiin nimellä saturae. Lucilius kutsui omia kirjoituksiaan saarnoiksi tai puheiksi (sermones), ja ne olivat epäkohteliaita keitoksia, joissa aggressiivisesti arvosteltiin henkilöitä, moraalia, tapoja, politiikkaa ja kirjallisuutta. Luciliuksen jälkeen satiiria kehittivät voimakkaimmin Horatius ja Juvenalis. Tyylillisesti näiden kolmen käsitys satiirista eroaa toisistaan, ja kaikki kolme ovat saaneet seuraajia myöhemmillä vuosisadoilla. == Roomalaisia satiirikkoja == * Lucilius * Horatius * Juvenalis * Apuleius * Petronius * Martialis * Persius == Lähteet == Luokka:Latinankielinen kirjallisuus
R-12 Dvina

R-12 Dvina (, , ) oli neuvostoliittolainen vuonna 1959 käyttöönotettu keskimatkan ballistinen ohjus (MRBM).https://web.archive.org/web/20060108161459/http://www.aviation.ru/missile/#R-12 Viitattu 11.12.2023. Ohjus käytti varastoitavaa nestemäistä ajoainetta. Sen kantama oli 1 800-2 000 kilometriä. Siinä oli suuri 1-1,3 tai 2-2,3 megatonnin taistelukärki. Ohjuksen tarkkuus oli venäläisten mukaan 5 000 metriä, läntisten lähteiden mukaan 1 500-3 000 metriä, joten se olisi soveltunut lähinnä kaupunkien tuhoamiseen.*Global Security: R-12 / SS-4 SANDAL Alussa ohjuksessa oli radio-ohjaus, myöhemmin alkeellinen inertiasuunnistusjärjestelmä taikka näiden yhdistelmä.https://en.missilery.info/missile/r12 Viitattu 11.12.2023. Alun perin ohjus koelaukaistiin maan pinnalla olevista liikkuvista laukaisualustoista, myöhemmin myös vahvistetuista siiloista. R-12-ohjuksia pyrittiin sijoittamaan 1962 Kuubaan, Kuuban ohjuskriisi, mutta tilanteen lauettua Neuvostoliitto veti ohjukset pois. http://www.themilitarystandard.com/missile/russia/ss-4.php Viitattu 11.12.2023. Tämän Neuvostoliitossa myös nimellä 8K63 tunnetun ohjuksen loi Dnepropetrovskin OKB-586-suunnittelutoimisto Mihail Jangelin johdolla.https://nuke.fas.org/guide/russia/theater/r-12.htm Viitattu 11.12.2023. Ohjus oli SS-3 Shysterin (R-5) edelleenkehitelmä.https://www.russianspaceweb.com/r12.html Viitattu 11.12.2023. Tyypin ohjuksia laukaistiin Kapustin Jarista, Makatistahttp://www.astronautix.com/m/makat.html Viitattu 11.12.2023. sekä Plesetskistä. Osa näistä laukaisuista lienee ollut avaruustutkimuksen käyttötarkoituksessa.http://www.astronautix.com/r/r-12.html Viitattu 11.12.2023. Latviassa R-12 -ohjusasemasta Zeltinissä on tullut matkailunähtävyys. http://www.iltasanomat.fi/matkat/art-2000001227276.html?ref=rss ==Lähteet== == Aiheesta muualla == *www.aviation.ru *r12 *FAS R-12 Luokka: Keskimatkan ballistiset ohjukset
R-5 (ohjus)

R-5 (, , ven. Побе́да: Pobeda - suom. Voitto) oli kylmän sodan aikainen Neuvostoliiton asevoimien keskimatkan ohjus. Voimanlähde oli nesteraketti. Tämän ohjustyypin hyväksyntä ja käyttöönotto aloitettiin pian valtion johtajan, pääsihteeri Josif Stalinin kuoleman jälkeisesti ja ensilaukaisu tapahtui vuonna 1953. Tyyppihyväksyntä sekä laajemmat lentokokeet Kapustin Jarissa tapahtuivat vuosina 1954-1956. SOVIET/RUSSIAN MISSILE DESIGNATIONSjohnstonsarchive Viitattu 11.12.2023. Ase on luokiteltu joukkotuhoaseenaR-5/SS-3 SHYSTERglobalsecurity.org Viitattu 11.12.2023. sekä strategisena ydinohjuksena.R-5/SS-3 SHYSTERnuke.fas.org Viitattu 11.12.2023. Kantama oli 1 200 km. Osumatarkkuus oli <5 km, joka pituussuunnassa heikompi kuin leveyssuunnassa. Enin hyötykuorma oli 1 350 kg. Siten R-5 saattoi kuljettaa yhden taktisen ydinlatauksen, jonka teho oli kilotonnien (norm. 28 kT, max. 300 kT) luokkaa. Ensiksi tuon ohjuksen ydinkärjeksi asettui RDS-4.RDS-4 "Tatyana" 8U69 / SN69 / 244Nglobalsecurity.org Viitattu 22.1.2024. Ohjausjärjestelmänä toimi radio-ohjauksen sekä varhaisen inertiaohjauksen yhdistelmä. Ohjustyyppi vedettiin pois käytöstä vuonna 1967, R-12 Dvinan korvatessa sen. Aktiivissa rintamakäytössä ase ehti palvella karkeasti arvioiden, noin 10 vuoden ajan. Arviolta 48 sotilaskäytön ohjusyksilöä valmistettiin.R-5 / SS-3 SHYSTERglobalsecurity.org Viitattu 11.12.2023. ==Lähteet== == Aiheesta muualla == * Global Security: R-5 / SS-3 SHYSTER * R-5 Luokka: Keskimatkan ballistiset ohjukset Luokka: Neuvostoliittolaiset ohjukset
Guarkumi

Guarkumi on syötäväksi kelpaava kasvikumi. Se on sakeuttamisaine, jota saadaan palkokasveihin kuuluvasta intialaista alkuperää olevasta guar-kasvin (Cyamopsis tetragonoloba) siemenistä. Guarkumi on kylmään veteen liukeneva polysakkaridi. Elintarvikkeiden lisäaineluettelossa guarkumi kuuluu sakeuttamisaineisiin ja sen E-koodi on E412. Guarkumin CAS-numero on 9000-30-0. Guarkumin tuontia Intiasta EU:hun on valvottu sen jälkeen, kun siitä löydettiin vuonna 2007 dioksiinia. == Teollisia käyttökohteita == * Tekstiiliteollisuudessa parantamaan kankaan viimeistelyä, yleisiä ominaisuuksia ja kankaan paino-ominaisuuksia * Paperiteollisuudessa parantamaan paperiarkin muotoilu-, taivutus- ja tulostusominaisuuksia * Räjähdeteollisuudessa vettä hylkivien osien, kuten ammoniumnitraatin ja nitroglyserolin, yhdistämisessä yhdeksi massaksi * Lääke- ja kosmetiikkateollisuudessa muun muassa hammastahnan sakeuttajana, nestemäisissä tuotteissa, kuten hiustenpesuaineessa, rakenteen parantajana ja tablettien sidosaineena * Lisäksi lääketeollisuus käyttää guarkumia veren kolesterolin alentajana, vaikkakin sen käyttö on vähenemään päin * Laihdutuslääkevalmisteissa guarkumia käytetään laihdutuskuituna == Käyttö ruokavalmisteissa == Guarkumin laajimmat markkinat liittyvät elintarviketeollisuuteen, jossa guarkumia on käytetty sakeuttamisaineena ja vettä sitovana aineena kastikkeessa, salaatinkastikkeessa, jäätelössä, pikanuudeleissa, lemmikkien ruuassa, lihavalmisteissa ja leivän valmistuksessa. Guarkumin käytön lisääntymisen vuoksi guar-kasvin viljely on laajentunut myös Intian ja Pakistanin ulkopuolella. == Lähteet == == Aiheesta muualla == * E412 - Guarkumi. Ruokavirasto. * PubChem: Guar gum. * Food Component Database (FooDB): Guar gum * KEGG: Guar gum. * ChemBlink: Guar gum. Luokka:Elintarvikelisäaineet
Kosinta

Kosinta on tilanne, jossa henkilö pyytää toista menemään kanssaan naimisiin. Kosinnan tarkoitus on johtaa avioliittoon. Hyväksytty kosinta saa aikaan sopimuksen avioliiton solmimisesta eli kihlauksen. Perinteisesti miehen on odotettu kosivan naista. Suomalaisessa kansanperinteessä poikkeuksena tästä olivat neljännesvuotiset karkauspäivät, jolloin myös naisilla oli lupa kosia nuorukaisia. Kieltävästä vastauksesta nuorukaisen tuli ostaa neidolle hyvitykseksi hamekankaita. Naiset eivät ole vastaavasti ostaneet mitään miehille kieltäytyessään kosinnastaan. Nykyisin pariskunnat voivat sopia yhdessä avioliitosta, mutta perinteisesti mies valmistautui kosintaan kertomatta siitä kosittavalle. Tällöin mies osti usein vaatimattoman kultasormuksen jo ennen kosintaa valmiiksi. Mikäli nainen hyväksyi kosinnan, tästä kultasormuksesta tuli hänen kihlasormuksensa. Varsinainen hääsormus ostettiin myöhemmin tai perittiin vanhemmilta. Suomalaiseen perinteeseen on myös kuulunut niin sanottu käden pyytäminen vanhemmilta. Kosinta ei tällöin siis tapahtunut vain parin välillä vaan nuorukaisen tuli vahvistaa avioliitto myös tytön vanhemmilta. Sukujen merkitys oli ennen nykyistä suurempi avioliittoa solmittaessa. Ennen kosinnat saattoivat tapahtua hyvinkin spontaanisti ja lyhyen tuntemisen jälkeen. Naimattomat nuoret miehet saattoivat kantaa sormusta povitaskussaan aivan varmuuden vuoksi tai kilpakosia kylän ainoita nuoria naisia. Länsimaissa naisella on ollut usein oikeus päättää hyväksyykö hän kosinnan vai ei. Aasian kulttuureissa sekä uskonnollisissa yhteisöissä järjestetyt avioliitot ovat tyypillisempiä ja kosinta tapahtuu lähes poikkeuksetta vanhempien kesken. Klassisessa kosinnassa mies polvistuu naisen eteen toisen polven varaan ennen kuin esittää ratkaisevan kysymyksen. ==Katso myös== * Avioliitto Luokka:Käytös- ja tapatieto Luokka:Seulonnan keskeiset artikkelit
R-2 (ohjus)

R-2 eli länsimaisittain SS-2 Sibling oli käytännössä pidennetty R-1. R-1 taas oli hieman muunneltu saksalainen V-2. R-2 käytti edeltäjiensä mukaan nestehappea hapettimena ja alkoholi/vesi-seosta polttoaineenaan. Ohjukseen tehtyjä parannuksia olivat muun muassa irrotettava paluukärki ja kantavat polttoainesäiliöt. R-1:ssä oli ollut kantava runko joka lisäsi raketin painoa. Kantomatka oli 550 km, taistelukärki 1500 kg. Taistelukärki saattoi olla radiologinen, ts radioaktiivisesti saastuttavaa nestettä sisältävähttp://translate.google.fi/translate?hl=fi&sl;=en&u;=http://www.astronautix.com/lvs/r2.htm&sa;=X&oi;=translate&resnum;=2&ct;=result&prev;=/search%3Fq%3DR-2%2Bkg%2Bmissile%26hl%3Dfi%26pwst%3D1. Ohjuksen pituus 17.65 m, leveys 1,65 m. Lähtöpaino 20 416 kg. Moottorin tyyppi RD-101. Vettä alkoholipolttoaineessa enää 8% V-2:n 15%:een verrattuna, ja alkoholi oli nyt metanolia.http://www.russianspaceweb.com/r2.html Tämä ohjus oli hyvin epätarkka. Ohjuksen tarkkuus oli pituussuunnassa 8 km, leveyssuunnassa 4 km. R-2 oli yhtä tarkka kuin R-1, vaikka sen kantomatka oli tätä kaksi kertaa pidempi. Tämä johtui radio-ohjauksesta. Ohjus vaati kaksi kuorma-autoa ja kuuden tunnin lähtövalmistelut. Tämän jälkeen ohjus oli laukaistava 24 tunnin sisään, muuten se meni pilalle. Aloite "pidennetyn V-2:n" eli R-2:n kehittämiseen tuli silloin Itä-Saksassa olleelta Sergei Korolevilta vuonna 1946. Kehitystyön tekivät pääosin venäläiset 1947-1948http://www.astronautix.com/lvs/r2.htm käyttäen suurelta osin hyväksi saksalaisten sodanaikaisia ideoita. R-2 voitti saksalaisten G-1-ehdotuksen. Ensi koelento tehtiin 1949 Kapustin Jarista. Ohjuksia alettiin asentaa vuoden 1951 lopussa, mutta laajoissa määrin vasta 1953. R-2 oli viimeinen venäläinen ohjus, joka pohjautui suoraan saksalaiseen suunnitteluun. Raketista kehitettiin 1949 tutkimusversio R-2E, jolla kokeiltiin irrotettava taistelukärkeä. R-2A oli luotainrakettiversio, jolla laukaistiin muun muassa tieteellisiä laitteita ja koe-eläimiä ilmakehän yläosiin, kun haluttiin tutkia avaruuden vaikutuksia eläviin olentoihin tulevia avaruuslentoja varten. Kehitys vei R-2:sta eteenpäin venäläisin voimin kohti Scud-ohjuksia ja SS-3 Shyster-ohjusta. Vuosina 1957-1961 raketin tekniikkaa vietiin Kiinaan sikäläisen rakettitekniikan pohjaksi. == Katso myös == *V2-ohjus *R-1 == Lähteet == == Aiheesta muualla == *FAS SS-2 *Globalsecurity R-2 *R-2 *Missilethreat SS-2 Luokka:Keskimatkan ballistiset ohjukset
R-14 Tšusovaja

pienoiskuva R-14 Tšusovaja (tunnettu myös NATO-koodilla SS-5 Skean ja GRAU- tunnuksella 8K65) oli Neuvostoliiton kylmän sodan aikainen ohjus. Ohjuksen kehittely alkoi 1958, ja sitä alettiin sijoittaa 1962. Ohjus kantoi 3 200-3 700 kilometriä, jopa 4 500 kilometriä kevyemmällä kärjellä. Sen tarkkuus oli 900-1 900 metriä, mikä saavutettiin inertiaohjauksella. Ohjuksesta kehitettiin Kosmos-kantoraketit. == Aiheesta muualla == *missilethreat SS-5 * FAS R-14 * Global Security: R-14 / SS-5 Skean * www.aviation.ru R4 aviation ru Luokka: Keskimatkan ballistiset ohjukset
Vila-real

Vila-real () on kaupunki Espanjan itäosassa Valencian itsehallintoalueella, Castellónin maakunnassa, seitsemän kilometriä maakunnan pääkaupungista Castellon de la Planasta etelään. Vila-real on maakunnan toiseksi suurin kaupunki, ja vuonna 2015 kaupungissa laskettiin olevan 50 580 asukasta. Nimi on valenciaa ja tarkoittaa kuninkaan kaupunkia. Kaupungin talous perustui aikaisemmin appelsiineihin, nykyisin kaakelit ovat kaupungin suurin työllistäjä. Kaupungin jalkapallojoukkue on Villarreal CF. == Tärkeimmät nähtävyydet == * 1700-luvulla rakennettu kaupungin pääkirkko Sant Jaume * 1500-luvulta peräisin oleva basilika Sant Pasqual * kaupungin pääaukio Plaça Mayor Ajuntament de Vila-real bravo.JPG|Kaupungintalo Vila-real city walls 04.JPG|Kehämuuri Campanario de la Iglesia de San Jaime de Villarreal 05.JPG|Església de Sant Jaume Plaça vila-real.jpg|Plaça de la Vila Basilica s. pascual.JPG|Basílica de Sant Pasqual == Lähteet == == Aiheesta muualla == * Vilapedia, Vila-real wiki, tourist info * Ajuntament de Vila-real Luokka:Valencian itsehallintoalueen kaupungit
Elitisti

Elitisti on elokuussa 2003 perustettu, marginaalielokuviin ja -elokuvakulttuuriin keskittynyt verkkojulkaisu, joka käsittelee kultti-, roska- ja taide-elokuvia. Elitistin päätoimittajana toimii Jetro Suni. Hohto- Foorumin (lopettanut toimintansa) aktiivikäyttäjät ja elokuvaharrastajat aloittivat Elitistin. Gorehound-lehden lopetettua toimintansa Suomessa ei ollut enää genre-elokuviin keskittynyttä lehteä, joten Elitisti perustettiin paikkaamaan Gorehoundin jättämää aukkoa. Gorehoundin toimittajista Elitistissä on vain pari henkilöä, joten kyseessä ei ole ensiksi mainitun nettiversio. Nykyään Elitistissä arvostellaan kultti-, roska- ja taide-elokuvien lisäksi lähes kaikkiin elokuvagenreihin luokiteltavia elokuvia. Verkkojulkaisuun on aikojen saatossa kirjoittanut muun muassa suomalainen käsikirjoittaja, elokuvaohjaaja ja dramaturgi Ilja Rautsi (vuosina 2004–2012) sekä Turun Sanomien kriitikkona tutuksi tullut Tapani Maskula (vuosina 2013–2020). == Katso myös == * Luettelo suomalaisista elokuvalehdistä ja -verkkojulkaisuista == Aiheesta muualla == * elitisti.fi * Marko Korvela: Elitisti luovii valtavirtaelokuvan ulkopuolella . Tiedonantaja 12.4.2011. * Jetro Suni: Elitisti 10 vuotta. elitisti.fi, 6.9.2013 Luokka:Suomalaiset elokuva- ja televisiosivustot Luokka:Verkkojulkaisut
Somewhere Far Beyond

Somewhere Far Beyond on Blind Guardianin neljäs pitkäsoitto. Levy saa yleensä paljon ääniä, kun kiistellään parhaasta Guardian-levystä. Yhtye siirtyi tällä levyllä jälleen power metallisempaan suuntaan, joskin speed metallin piirteitäkin levyltä voidaan vielä löytää. Kahdessa kappaleessa soi tällä levyllä säkkipillikin, mikä vahvistaa Blind Guardianin mainetta hieman folkahtavana yhtyeenä. Näitä folk-elementtejä tulee esiintymään seuraavilla albumeilla yhä enemmän. Levyn yksi tärkeimmistä ja vaikuttavimmista kappaleista on akustinen kitaraballadi Bard's Song: In the Forest. Bändin keikoilla mikään muu kappale ei saa yleisöä samanlaiseen laulukuoroon kuin juuri Bard's Song, ja se lauletaankin yleensä nuotilleen oikein. == Kappaleet == # # # # # # # # # # # # # # # == Kokoonpano == * Hansi Kürsch - laulu, basso * André Olbrich - kitara * Marcus Siepen - kitara * Thomen Stauch - rummut == Lähteet == * http://www.blind-guardian.com * Blind Guardianin julkaisut === Viitteet === == Aiheesta muualla == * * Luokka:Blind Guardianin albumit Luokka:Vuoden 1992 albumit
RT-21M Pioneer

RT-21M Pioneer eli SS-20 Saber/Sabre oli Neuvostoliiton keskipitkän matkan ohjus (IRBM) kylmän sodan aikoina 1976–1988. Se oli eräs 1980-luvun ns. euro- ohjuksista, jotka hävitettiin 1987 keskimatkan ohjukset kieltävän sopimuksen mukaan 1991 liikkuvine laukaisualustoineen.RT-21M / SS-20 Saber FAS Ohjus kantoi 600–5 000 kilometriä, myöhemmät mahdollisesti jopa 7 500 kilometriä. == Lähteet == == Aiheesta muualla == * Globalsecurity RT-12M * www.dtig.org Übersicht ballistischer Lenkwaffen aus russischer Produktion (deutsch) * SS-20 bei astronautix.com Luokka:Keskimatkan ballistiset ohjukset
Tomahawk (täsmennyssivu)

Tomahawk voi tarkoittaa muun muassa seuraavia: * tomahawk, intiaanien käyttämä sotakirves * Tomahawk, yhdysvaltalainen yhtye * BGM-109 Tomahawk, risteilyohjus * Tomahawk, kaupunki Wisconsinissa, Yhdysvalloissa * Tomahawk, George Shermanin ohjaama yhdysvaltalainen elokuva vuodelta 1951 * Curtiss P-40 Tomahawk, hävittäjälentokone
Nicanor Duarte Frutos

Óscar Nicanor Duarte Frutos (s. 11. lokakuuta 1956) oli Paraguayn presidentti vuosina 2003–2008. Coronel Oviedossa syntynyt Duarte kasvoi Alfredo Stroessnerin diktatuurin aikana ja liittyi jo 14-vuotiaana vuonna 1971 vanhempiensa vaikutuksesta Colorado-puolueeseen, joka oli ainoa sallittu puolue vuoteen 1963. Duarte on väitellyt oikeustieteen tohtoriksi 1989. Hän opiskeli Universidad Nacional de Asunciónissa ja Universidad Católica de Asunciónissa. Hän on työskennellyt toimittajana Última Horassa 1981–1991 ja opettanut sosiologiaa ja etiikkaa Universidad Nacional de Asunciónissa. Hän oli opetusministerinä Juan Carlos Wasmosyn (1993–1998) ja Luis Ángel González Macchin (1999–2003) hallituksissa. Helmikuussa 1997 hän erosi hallituksesta erimielisyyksien vuoksi ja liittyi Movimiento de Reconciliación Coloradaan. Tammikuussa 2001 Duarte oli ANR-PC:n ehdokkaana puheenjohtajaksi vuosiksi 2001–2004. Vaaleissa 27. huhtikuuta 2003 hän sai 37,1 % äänistä ja valittiin kaudelle 2003–2008 yhdentenätoista perättäisenä ANR-PC:n presidenttinä. Hän on myös ensimmäinen joka ei ole katolilainen. Hänen varapresidenttinään oli Luis Alberto Castiglioni. Duarte on ajanut edeltäjiään vasemmistolaisempaa politiikkaa. Virkaanastujaisissaan hän puhui uusliberalismia vastaan ja on vastustanut ALCAa. Tammikuussa 2004 lehdet raportoivat salajuonesta murhata Duarte. 8. maaliskuuta 2006 korkein oikeus antoi päätöksen jonka mukaan Duarte sai olla samaan aikaan presidentti ja puoluejohtaja, mitä kongressiedustajat pitivät perustuslain vastaisena. Duarte väitti joutuneensa attentaatin kohteeksi myös helmikuussa 2008 vieraillessaan asevoimien päämajassa, jossa hän sai juotavakseen lasin vettä, joka sisälsi suolahappoa. Ainoan sallitun viisivuotisen kautensa lopulla Duarte asettui ehdolle huhtikuun 2008 vaaleihin ja ilmoitti eroavansa presidentinvirasta ryhtyäkseen senaattoriksi. Hänen seuraajakseen presidentiksi valittiin vasemmistolainen entinen piispa Fernando Lugo. Duarte jätti kesäkuun 2008 lopulla, kaksi kuukautta ennen virkakautensa loppua, eronanomuksensa kongressin puhemiehelle ryhtyäkseen 1. heinäkuuta senaattoriksi. Parlamentti kutsuttiin kokoon keskustelemaan anomuksen hyväksymisestä. Jos Duarte olisi saanut eron, häntä olisi seurannut presidenttinä varapresidentti Francisco Oviedo, mutta parlamentin torjuessa eronpyynnön Duartesta tuli kautensa jälkeen äänioikeudeton elinikäinen senaattori. Opposition mukaan Duarte yritti päästä syytesuojaan korruptiosyytteiltä ryhtymällä senaattoriksi. ==Aiheesta muualla== * http://www.cidob.org/es/documentacion/biografias_lideres_politicos/america_del_sur/paraguay/nicanor_duarte_frutos * http://elecciones.pyglobal.com/presianr.php ==Lähteet== Luokka:Paraguayn presidentit Luokka:Opetusministerit Luokka:Vuonna 1956 syntyneet Luokka:Elävät henkilöt
Pathé Baby

Pathé Baby on käsikäyttöinen elokuvaprojektori, jonka esitteli ranskalainen Pathé vuonna 1922. Se käytti 9,5 mm:n filmiä ja oli tarkoitettu kotikäyttöön. Vuonna 1923 ilmestyi Pathé Baby Camera, joka oli veivattava filmikamera. Myöhemmin Pathé julkaisi projektoristaan moottorikäyttöisen version ja kameran, joka toimi vieterillä. Pathé Baby laitteet toistivat ja kuvasivat 16 kuvaa sekunnissa, käsikäyttöisissä laitteissa tämä oli tietenkin riippuvainen projektorin käyttäjän veivinpyörittämisnopeudesta. Pathé Baby tuotelinjaa valmistettiin vuosina 1922–1935. Se oli aikoinaan hyvin suosittu kotielokuvalaite, ja 9,5 mm:n filmille julkaistuja elokuvia oli lukuisia. Projektori käytti pientä filmikelaa, johon mahtui 30 jalkaa (~9,14 metriä) filmiä. Filmin säästämiseksi projektorissa oli mekanismi, joka luki filmin laitaan leikattuja syvennyksiä. Syvennyksen kohdalla projektori pysäytti filmin paikoilleen hetkeksi, näin esimerkiksi elokuvien otsikot ja välitekstit voitiin esittää yhdellä filmiruudulla. Luokka:Elokuvateknologia
Yhdistynyt kansallinen tasavaltalaispuolue

Yhdistynyt kansallinen tasavaltalaispuolue (esp. Asociación Nacional Republicana, Partido Colorado) (ANR-PC) on vuonna 1887 perustettu konservatiivipuolue, joka hallitsi Paraguayta yhtämittaisesti tammikuuhun 1947 saakka ja oli vuosina 1947–1962 ainut sallittu. Colorado-puolue oli myös Alfredo Stroessnerin vuosien 1954–1989 diktatuurin toinen tukipilari, toisen ollessa asevoimat. Puolueen perusti 11. syyskuuta 1887 kenraali Bernardino Caballero nimellä Partido Nacional Republicano. Puolueen yhtämittaisen valtakauden keskeytti presidentti Higinio Morínigon maastapako sisällissodan vuoksi. 27\. huhtikuuta 2003 vaaleissa Colorado-puolue sai 35,3 % äänistä ja 37 paikkaa 80 paikkaiseen parlamenttiin ja 16 senaatin 45 paikasta. Sen ehdokas Nicanor Duarte Frutos voitti presidentinvaalit ja valittiin maan presidentiksi. Vuoden 2008 vaaleissa presidentiksi valittiin ensimmäistä kertaa 61 vuoteen muuta puoluetta kuin Coloradoa edustanut ehdokas, kun Fernando Lugo voitti. Vuonna 2013 Colorado-puolueen Horacio Cartes valittiin presidentiksi. Myös maan nykyinen presidentti vuodesta 2018, Mario Abdo Benítez, edustaa Colorado-puoluetta. ==Lähteet== ==Aiheesta muualla== * http://www.anr.org.py/ Luokka:Paraguayn puolueet Luokka:Konservatiiviset puolueet
Celestine Babayaro

Celestine Babayaro (s. 29. elokuuta 1978 Kaduna, Nigeria) on nigerialainen jalkapalloilija, joka pelasi merkittävän osan urastaan Belgiassa ja Englannissa. Babayaro pelasi juniorivuotensa Plateau Unitedissa, josta siirtyi vuonna 1994 Belgian pääsarjaan RSC Anderlechtiin. Huhtikuussa 1997 75:n Anderlecht ottelun jälkeen Englannin Valioliiga -joukkue Chelsea osti 175-senttiä pitkän nuorukaisen 2,25 miljoonalla punnalla.http://www.4thegame.com/club/newcastle-united-fc/player- profile/310/celestinebabayaro.html Chelseassa ollessaan Babayaro oli mukana auttamassa joukkueen Valioliigan mestaruuteen kaudella 2005/06, FA Cup mestaruuteen (2000) ja FA Community Shieldin voittoon (2000). Vúonna 2005 Babayaro siirtyi Newcastlen riveihin. Loppuvuodesta 2007 hän purki seuran kanssa yhteisymmärryksessä sopimuksen loukkaantumisten takia. Tammikuussa 2008 Babayaro solmi sopimuksen MLS-seura Los Angeles Galaxyn kanssa. Kaksi kuukautta myöhemmin hänet yllättäen erotettiin joukkueesta eikä hän jatkanut enää uraansa. Babayaro on edustanut Nigerian maajoukkuetta 35 kertaa ja on tehnyt pelaamissaan otteluissa kaksi maalia. Babayaro on edustanut maataan vuoden 2002 MM-kisoissa, joissa hän pelasi avauskokoonpanossa kahdessa ottelussa, ja Afrikan mestaruuskisoissa 2004. Hän oli myös voittamassa olympiakultaa Nigerian joukkueessa vuoden 1996 kesäolympialaisissa. == Lähteet == == Aiheesta muualla == *Profiili yahoon sivuilla *Profiili premierleague.comin sivuilla Luokka:Nigerialaiset jalkapalloilijat Luokka:Nigerialaiset olympiavoittajat Luokka:Vuonna 1978 syntyneet Luokka:Elävät henkilöt
RT-21 Temp 2S

RT-21 Temp 2S (tunnettu myös lännessä nimellä SS-16 Sinner) oli Neuvostoliiton kehittämä mannertenvälinen ohjus, jonka kehittely oli pohjana lyhyemmän kantaman SS-20-ohjuksen kehittelyyn. Tarkoitus oli kehittää liikuteltava kiinteäpolttoaineinen, kolmivaiheinen mannertenvälinen ohjus. Ohjuksen kehittely alkoi 1969, ja ensimmäiset koelennot tehtiin 1972. Viimeinen koelento 1976 päättyi epäonnistumiseen, eikä ohjusta liitetty virallisesti Neuvostoliiton ohjuspelotteeseen. Monia ohjuksia kuitenkin rakennettiin ja läntisten lähteiden mukaan joitain kymmeniä sijoitettiin laukaisuvalmiiksi Plesetskiin. Ohjus tuli valmiiksi 1980-luvun puolivälissä, mutta silloin ohjelma peruutettiin kansainvälisten sopimusten takia. Ohjuksen kantomatka oli 10 500 km, ja siinä oli 940 kg:n painoinen 0,65–1,5 megatonnin taistelukärki. Ohjuksen tarkkuus CEP oli 450–1 640 metriä venäläisten lähteiden mukaan,RT-21M FAS eli nykyajan mittapuun mukaan se ei ollut kovin tarkka, mutta läntiset lähteet sanovat tarkkuudeksi 360–480 metriä. == Lähteet == == Aiheesta muualla == *Global Security: RT-21 / SS-16 SINNER Luokka:Mannertenväliset ballistiset ohjukset
Tarija

Tarija eli San Bernardo de Tarija on kaupunki Tarijan departementissa, Etelä- Boliviassa. Sen asukasluku on 194 300 (2010). Kaupunki perustettiin 4. kesäkuuta 1574 nimellä Villa de San Bernardo de la Frontera de Tarixa. Se on nimetty Francisco de Tarijan mukaan. Ilmasto ja maaperä ovat sopivat viinin viljelyyn. Siirtomaatyylinen Catedral Metropolitana valmistui 1810. == Lähteet == ==Aiheesta muualla== Luokka:Bolivian kaupungit
Kalliokielo

Kalliokielo (Polygonatum odoratum) on Euroopassa ja Aasiassa kasvava kukkakasvi. Sen ulkonäössä on tiettyjä yhtäläisyyksiä kielon (Convallaria majalis) kanssa ja kuten kielo, myös kalliokielo on myrkyllinen. Suomessa kalliokielo on yleinen maan eteläosissa, mutta rauhoitettu entisten Oulun ja Lapin läänien alueella.Ympäristöministeriö: Luonnonsuojeluasetuksessa rauhoitetut lajit Viitattu 27.10.2009. == Ulkonäkö ja koko == Kalliokielo kasvaa 20–40 cm korkeaksi. Varsi on pysty tai nuokkuva, särmikäs, uurteinen ja alaosasta punertava. Kahdessa rivissä kasvavat lehdet ovat varren kärkipuoliskossa. Ne ovat 5–10 cm pitkiä, kapeanpuikeita, poimuttomia ja alta sinivihreitä. Tuoksuvat, nuokkuvat kukat ovat tavallisesti yksittäin lehtihangoissa. Kooltaan torvimaiset kukat ovat 12–25 mm pitkiä ja väriltään hieman vihertävän valkoisia. Kalliokielo kukkii touko-kesäkuussa. Myrkylliset marjat ovat sinimustia ja vahapeitteisiä.Retkeilykasvio 1998, s. 485. Kalliokielo saattaa risteytyä lehtokielon (P. multiflorum) kanssa lajin yhteisillä esiintymisalueilla. Risteymää kutsutaan nimellä tarhakalliokielo (P. multiflorum x odoratum). == Levinneisyys == Kalliokieloa tavataan lähes koko Euroopassa. Levinneisyysalue jatkuu läpi keskisen Venäjän aina Kiinaan ja Japaniin saakka.Den virtuella floran: Getrams Viitattu 27.10.2009. Suomessa kalliokieloa tavataan Etelä-Lappia myöten. Laji on yleinen Etelä-Suomessa Satakunnan, Etelä-Hämeen ja Etelä-Savon korkeudelle saakka. Pohjoisemmassa lajia tavataan vain satunnaisesti.Lampinen, R. & Lahti, T. 2009: Kasviatlas 2008. Helsingin yliopisto, Luonnontieteellinen keskusmuseo, Kasvimuseo, Helsinki. Kasviatlas 2008: Kalliokielon levinneisyys Suomessa Viitattu 27.10.2009. == Elinympäristö == Kalliokielo viihtyy monenlaisissa varjoisissa paikoissa, kuten kalliopengermillä, lehtokallioilla, kivikoissa, kivisillä mäillä, harjuilla, niityillä, rinnemetsiköissä, puronvarsilehdoissa ja lettokorvissa. == Käyttö == Aikaisemmin kalliokielon juurta on käytetty leipäjauhojen jatkeena nälkävuosina.Kuopion katoava kasvimaailma 2002, s. 134.Henriette's Herbal: Elias Lönnrot Lääkkeenä juurta on käytetty turvotuksen alentamiseen.Suomen terveyskasvit 1982, s. 286. Kalliokielon ja lehtokielon risteymää tarhakalliokieloa viljellään koristekasveina. == Lähteet == * Kuopion katoava kasvimaailma. Toim. Renvall, Pertti & Fagerstén, Reino & Knuutinen, Jorma & Vainio, Outi. Kuopion luonnontieteellisen museon julkaisuja 6. Kuopio 2002. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suomen terveyskasvit. Luonnon parantavat yrtit ja niiden salaisuudet. Toim. Huovinen, Marja-Leena & Kanerva, Kaarina. Oy Valitut Palat – Reader's Digest Ab, Tampere 1982. === Viitteet === == Aiheesta muualla == * Pohjolan kasvien pauloissa: Polygonatum odoratum - kalliokielo * Kasviatlas 2010: Kalliokielon levinneisyys Suomessa * UPM-Kymmene: Lehtokasviopas * * Luokka:Torvikielot Luokka:Myrkylliset kasvit
Pölytys

Pölytys on siemenkasvien siitepölyn kulkeutumista koppisiemenisillä kasveilla kukan emin luotille tai paljassiemenisillä kasveilla emikävyn paljaalle siemenaiheelle. Pölytyksen seurauksena siitepölyhiukkanen kasvattaa siiteputken, jota pitkin siitepölyhiukkasen sisältämän koirasgametofyytin koiraspuoliset sukusolut siirtyvät siemenaiheen sisältämän naarasgametofyytin eli alkiorakon sisään ja hedelmöittävät naaraspuoliset sukusolut. Pölyttäminen on siemenkasvien lisääntymiselle välttämätöntä. Pölytys voi tapahtua tuulen, veden tai erilaisten pölyttäjäeläinten välityksellä. Pölyttäjäeläiminä voivat toimia erilaiset hyönteiset, linnut, lepakot tai jotkin muut nisäkkäät. Eräillä kasveilla onnistuu myös itsepölytys, jolloin pölytys tapahtuu yhden kukan sisällä. Itsepölytyksessä heteet taipuvat luotin päälle ja varistavat siitepölyn emin luotille. Tällaisia kasveja ovat esimerkiksi kaura, vehnä ja ohra.Suomen Mehiläishoitajain Liitto: Mitä on pölytys? == Katso myös == * Hyönteispölytys * Tuulipölytys * Kämmekkäkasvien pölytys == Lähteet == == Aiheesta muualla == * Tieteen termipankki: Itsepölytys * Luokka:Seulonnan keskeiset artikkelit
Derrick Brew

Derrick Brew (s. 28. joulukuuta 1977 Houston, Texas) on yhdysvaltalainen 400 metrin juoksija. Brew valittiin Edmontonin MM-kisoihin 2001 Yhdysvaltain 4 x 400 metrin viestijuoksujoukkueeseen, kun hän sijoittui maansa karsinnoissa neljänneksi. Kisoissa Yhdysvallat voitti viestissä maailmanmestaruuden. Hän oli mukana viestijoukkueessa myös Pariisin MM-kisoissa 2003, joissa Yhdysvallat juoksi jälleen voittoon, mutta joukkueessa juosseen Calvin Harrisonin dopingkäryn tuloksena Yhdysvallat tuomittiin seuraavana vuonna menettämään tämä kultamitalinsa. Brew selviytyi Ateenan olympialaisiin 2004 myös henkilökohtaiselle 400 metrin matkalle, jolla hän saavutti olympiapronssia ajalla 44,42. Hän oli kisoissa mukana myös viestijoukkueessa, joka voitti olympiakultaa. Kauden lopussa IAAF:n yleisurheilufinaalissa hän oli toinen. Brew oli jälleen viestijoukkueessa Helsingin MM-kisoissa 2005 ja voitti jälleen maailmanmestaruuden pitkässä viestissä. == Ennätykset == * 200 metrin juoksu: 20,42 (1999) * 300 metrin juoksu: 32,40 (2006) * 400 metrin juoksu: 44,29 (1999) == Lähteet == * === Viitteet === == Aiheesta muualla == * Brew Yhdysvaltain olympiajoukkueen sivuilla Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1977 syntyneet Luokka:Elävät henkilöt
Energiakriisi

Energiakriisi on ihmisen taloudellisen toiminnan käyttämän energian puutteen ja sen aiheuttaman hinnan kohoamisen aiheuttama kriisi. Merkittävä maailmanlaajuinen energiakriisi syntyi ensimmäisen kerran 1970-luvun öljykriisin yhteydessä. Merkittävä energiakriisi alkoi 2021 COVID-19-pandemian ja vuoden 2020 Venäjän-Saudi Arabian öljysodan jälkeen, kun energian kysyntä alkoi nousta normaaliksi. Kesällä 2021 energian hinta nousi 17 %, mikä aiheutti euroalueelle 13 vuoteen suurimman 3,4 % inflaation. Syyskuussa 2021 maakaasun hinta oli Euroopassa 6,5-kertainen vuoteen 2019 verrattuna. Lokakuussa hinta nousi entisestään kun talvesta ennustettiin kylmää. ==Viitteet== Luokka:Energiapolitiikka
Antero Viherkenttä

Jorma Antero Viherkenttä (alun perin Kohlström, 28. joulukuuta 1933 Hartola – 1. heinäkuuta 2011) oli suomalainen urheilutoimittaja ollen koulutukseltaan kansakoulunopettaja. Hänen lajivalikoimansa oli laaja, mutta parhaiten hänet muistetaan Yleisradion paini-, pesäpallo- ja suunnistusselostajana. Selostamisen lisäksi Viherkenttä toimi useissa urheilujärjestöissä, muun muassa Suomen Paini-, Suomen Pesäpallo- ja Suomen Suunnistusliitoissa. Viherkenttä pelasi pesäpalloa korkeimmalla mahdollisella eli suomenmestaruustasolla ja hänet valittiin vuoden lukkariksi 1959. Viherkenttä laati suunnistuksen Jukolan viestin sanoman 2005–2009. Antero Viherkentän poika on Timo Viherkenttä.Timo Viherkenttä ehdolla uudeksi budjettipäälliköksi Artikkeliarkisto, Pesäpalloliitto, Pesis == Saavutukset == === Pelaajana === * 2 SM-hopeaa: 1960, 1963 * 2 SM-pronssia: 1959, 1971 * 6 Itä-Länsi-ottelua: 1958-1962, 1964 * Vuoden lukkari: 1959 http://www.pesis.fi/pesapalloliitto/historia/parhaat-pelaajat- kausittain/vuoden_lukkarit/ == Huomionosoitukset == * Kouvolan raittiin urheilijan palkinto 1960 * Vuoden urheilutoimittaja 1980 * Kaukametsäläinen 1997 * Suomen Painiliiton kultainen ansiomerkki 2006 * Vimpeli-palkinto 2006 == Lähteet == == Aiheesta muualla == *Ylen Elävä arkisto: Antero Viherkenttä selostaa Alajärvi-Siilinjärvi pesäpallo-ottelun Luokka:Suomalaiset pesäpalloilijat Luokka:Suomalaiset urheilutoimittajat Luokka:Suomalaiset urheiluselostajat Luokka:Ylen toimittajat Luokka:Vuonna 1933 syntyneet Luokka:Vuonna 2011 kuolleet
Johnny and the Hurricanes

Johnny & The Hurricanes on yhdysvaltalainen rock 'n' roll -yhtye Ohiosta. Yhtyeen perusti joukko nuoria opiskelijoita vuonna 1957. Kukaan jäsenistä ei halunnut laulaa. Yhtyeen kuuluisin hitti lienee Red river rock (1959), jota myytiin yli miljoona kappaletta. == Aiheesta muualla == *Johnny and the Hurricanesin kotisivut Luokka:Yhdysvaltalaiset yhtyeet
Matt Ridley

Matthew (Matt) Ridley (s. 7. helmikuuta 1958) on brittiläinen tiedekirjoittaja. Kirjoissaan Ridley esittelee ideoita, joita geenilähtöinen näkökulma on nostanut esiin biologiassa. == Teoksia == * 1994 The Red Queen: Sex and the Evolution of Human Nature * * * == Aiheesta muualla == * Matt Ridley's website * Ridley interviewed for Massive Change Radio in January 2004 * Biography page on Edge.org * Matt Ridley, "We've never had it so good - and it's all thanks to science," The Guardian, 3 April 2003. Article in newspaper. * Osmo Tammisalo: Ihminen on itsensä kesyttämä. Vapaa ajattelija 3/2001. Luokka:Brittiläiset tietokirjailijat Luokka:Vuonna 1958 syntyneet Luokka:Elävät henkilöt
Stone (albumi)

Stone on metalliyhtye Stonen vuonna 1988 julkaistu ensimmäinen pitkäsoitto. Levyn tuottivat Mikko Karmila ja Stone. Levyltä on julkaistu singlenä kappale ”Real Delusion”. Albumin tunnetuimmaksi kappaleeksi on noussut avausraita "Get Stoned", joka on Suomen metallipiireissä erittäin tunnettu. Albumi ylsi Suomen virallisen listan sijalle 8, ja se pysyi listalla yhteensä 15 viikkoa.Listalevyt: Stone == Kappaleet == # # # # # # # # # # == Kokoonpano == * Janne Joutsenniemi – laulu, basso * Roope Latvala – kitara * Jiri Jalkanen – kitara * Pekka Kasari – rummut == Arvostelut == * Imperiumi.net Imperiumi.net ==Lähteet== == Aiheesta muualla == * * Luokka:Vuoden 1988 esikoisalbumit Luokka:Stonen albumit Luokka:Mikko Karmilan tuottamat albumit
Arc-et-Senans’n kuninkaallinen suolatehdas

Arc-et-Senans’n kuninkaallinen suolatehdas () sijaitsee Ranskassa Chaux'n metsän lähistöllä, lähellä Besançonin kaupunkia olevassa Arc-et-Senans'n kunnassa. Tour de France 2014 Se oli merkittävä valistusajan rakennushanke, jonka tarkoituksena oli järkeistää teollisuusrakennukset ja -prosessit filosofisen järjestyksen mukaan. Arkkitehti Claude-Nicolas Ledoux suunnitteli tehtaan rakennukset, joita alettiin rakentaa vuonna 1775 Ludvig XVI:n valtakaudella. Puoliympyrän muotoisen rakennusryhmän tarkoituksena oli kuvastaa työn hierarkkista luonnetta. Tehdasta oli tarkoitus myöhemmin laajentaa ideaaliseksi kaupungiksi, mutta hanke jäi toteutumatta. Alueen kunnosta huolehtii Claude-Nicolas Ledoux -instituutti. Tehdas lisättiin Unescon maailmanperintöluetteloon vuonna 1982. == Kuvagalleria == Kuva: Premier projet salines royales d'Arc-et-Senans.jpg| Kuninkaallinen suolatehdas. Ledoux ’n ensimmäisen ehdotuksen pohjapiirros vuodelta 1775. Kuningas hylkäsi tämän ehdotuksen. Kuva: Arc-et-Senans - Plan de la saline royale.jpg| Kuninkaallinen suolatehdas. Ledoux ’n pohjapiirros. Kuva: Projet pour la ville de Chaux - Ledoux.jpg| Kuninkaallinen suolatehdas ilmasta nähtynä. Ledoux ’n luonnos. == Katso myös == *Falansteri ==Lähteet== ==Aiheesta muualla== *Viralliset sivut *Arc-et-Senans’n kuninkaallinen suolatehdas UNESCOn sivuilla Luokka:Ranskan rakennukset ja rakennelmat Luokka:Unescon maailmanperintökohteet Ranskassa Luokka:Doubs
Ampumahiihdon Euroopan-mestaruuskilpailut 1998

Ampumahiihdon Euroopan-mestaruuskilpailut järjestettiin vuonna 1998 Minskissä, Valko-Venäjällä 28. tammikuuta–1. helmikuuta 1998. ==Miehet== === 10 km === Sija Maa Kilpailija Aika/ohilaukaukset 1 Jekabs Nakums 27.15,8 / 0 2 Aleksandr Popov 27.29,7 / 0 3 Ilmars Bricis 27.40,0 / 2 === 10 + 12,5 km takaa-ajo=== Sija Maa Kilpailija Aika/ohilaukaukset 1 Gunar Bretschneider 37.03,6 / 5 2 Ilmars Bricis 37.23,0 / 8 3 Olegs Maluhins 37.40,8 / 5 === 20 km=== Sija Maa Kilpailija Aika/ohilaukaukset 1 Sergei Rotškov 1.08.38,8 / 2 2 Stefan Hodde 1.10.24,7 / 1 3 Ilmars Bricis 1.11.18,6 / 4 === 4 x 7,5 km viesti=== Sija Maa Kilpailijat Aika/ohilaukaukset 1 Saksa: Ulf Karkoschka Marko Morgenstern Mark Kirchner Gunar Bretschneider 1.22.39,3 / 1 2 Norja 1.23.13,3 / 1 3 Valko-Venäjä 1.24.34,4 / 1 ==Naiset== === 7,5 km=== Sija Maa Kilpailija Aika/ohilaukaukset 1 Nadežda Talanova 22.34,3 / 2 2 Natalija Permjakova 22.39,0 / 1 3 Peggy Wagenführ 23.09,7 / 1 === 15 km=== Sija Maa Kilpailija Aika/ohilaukaukset 1 Nadežda Talanova 1.00.17,7 / 1 2 Svetlana Tšernusova 1.02.39,7 / 1 3 Irina Diatškova 1.03.37,9 / 1 === 3 x 7,5 km viesti=== Sija Maa Kilpailija Aika/ohilaukaukset 1 Saksa: Peggy Wagenführ Janet Klein Andrea Henkel 1.10.20,1 / 0 2 Venäjä 1.12.48,3 / 1 3 Suomi: Satu Pöntiö Anna-Liisa Rasi Annukka Mallat 1.15.01,7 / 1 == Lähteet == * Markku Siukonen: Urheilun vuosikirja 1999, Gummerus 1999, s. 204 1998 Euroopan-mestaruuskilpailut Euroopan-mestaruuskilpailut 1998 Luokka:Minskin piiri
Meddle

Meddle on Pink Floydin vuonna 1971 julkaisema albumi. Avauskappale ”One of These Daysillä” on yksi rumpali Nick Masonin harvoista laulusuorituksista yhtyeen historiassa (Mason jakoi päävokaalit David Gilmourin kanssa vuoden 1968 A Saucerful of Secretsin kappaleessa ”Corporal Clegg”). Masonin ääntä madallettiin erinäisillä efekteillä hänen lausuessaan instrumentaalin keskeisen fraasin: ”One of these days I’m going to cut you into little pieces”. Seuraavat kappaleet ”A Pillow of Winds” ja ”Fearless” ovat tyypillistä sen ajan Floyd-musiikkia, mutta A-puolen neljäs kappale, Watersin ”San Tropez” on kevyesti jatsahtava leppoisa laulu, jonka tyyppistä yhtye ei ennen sitä eikä enää sen jälkeenkään koskaan tehnyt. Ykköspuolen päättää lyhyt ”Seamus”, jossa kuullaan Gilmourin laulun ohessa myös koiran ulinaa. Yhtye esitti samantyylisen hidastempoisen blues-kappaleen myös elokuvassa Pink Floyd: Live at Pompeii nimellä ”Madamoiselle Nobbs”, jossa Richard Wright pitää mikrofonia ulisevan koiran kuonon edessä. Levyn tunnetuin kappale lienee koko toisen puoliskon käsittävä ”Echoes”. Roger Watersin mukaan ”Echoes” aloitti muita ihmisiä käsittelevien sanoitusten sarjan ja vei yhtyettä yhä lähemmäksi albumia The Dark Side of the Moon. ”Echoes”-kappale oli aluksi avaruusteemainen, mutta yhtye päätti vaihtaa tekstit merenalaisteemaan johtuen silloisesta space rock -leimastaan. Albumin kansikuvan suunnitelleen Hipgnosiksen Storm Thorgersonin alkuperäinen idea oli laittaa levyn kansikuvaksi kuva paviaanin anuksesta. Kansikuvaksi lopulta päätyi kuva vedenalaisesta korvasta ja korvaan ”virtaavista” ääniaalloista. ==Kappaleet== #”One of These Days” (Mason, Gilmour, Waters, Wright) – 5:57 #*puhutut pätkät Nick Mason #”A Pillow of Winds” (Gilmour, Waters) – 5:10 #*päävokaalit David Gilmour #”Fearless” (Gilmour, Waters) – 6:08 #*päävokaalit David Gilmour #”San Tropez” (Waters) – 3:43 #*päävokaalit Roger Waters #”Seamus” (Mason, Gilmour, Waters, Wright) – 2:15 #*päävokaalit David Gilmour #”Echoes” (Mason, Gilmour, Waters, Wright) – 23:31 #*päävokaalit David Gilmour ja Richard Wright ==Muusikot== *David Gilmour – laulu, kitara, basso, nauhaefektit *Roger Waters – basso, laulu, nauhaefektit, lisäkitara *Richard Wright – koskettimet, nauhaefektit, laulu *Nick Mason – rummut, lyömäsoittimet, nauhaefektit (myös fraasi kappaleessa ”One of These Days”) == Lähteet == Luokka:Pink Floydin albumit Luokka:Vuoden 1971 albumit
Platu 25

Platu 25 on 25-jalkainen urheilullinen kilpapurjevene. Platu 25 on Euroopan suurin nykyaikainen yksityyppiluokka. Euroopassa veneitä on yli 500 kappaletta. Vuonna 2005 ISAF -tunnustuksen saaneen luokan maailmanmestaruuskilpailuihin odotetaan vuosittain yli 100 venekuntaa. MM- kilpailuihin osallistuu lukuisia purjehduksen ammattilaisia, joten harrastuksessa pitkälle edenneille amatööreille riittää myös haasteita. Luokka on tunnettu hyvästä tunnelmasta ja tasokkaasta kilpapurjehduksesta. Suomessa veneluokan toimintaa hallinnoi ja kehittää Suomen Urheiluveneliitto ry. Platu on esitelty kotimaisten venelehtien artikkeleissa; Vene-lehti 4/2006Vene-lehti 4/2006 sivu 22: koepurjehdusartikkelin referaatti ja syksyn 2005 Pro Sail -lehdessä == Historia == Platu syntyi suunnittelija Bruce Farrin kynästä 1990-luvun puolivälissä urheiluveneiden aaltoon. Siitä tuli nopeasti kaikilla mantereilla suosittu yksityyppiluokka. Euroopassa Beneteau 25 nimellä tunnetun Platun suunnittelu perustuu Farrin tekemiin havaintoihin hänen kehitellessään Volvo Ocean Race -veneitä. Platussa on samankaltaisuuksia edellisten sukupolvien ”VOR”-veneiden kanssa. == Suomen Platu-laivue == * s/y Peto Jr, Helsinki * s/y Lutfisk, Helsinki * s/y Averell Dalton, Rauma * s/y Woosh, Helsinki * s/y Pyssy, Helsinki * s/y Farrina, Helsinki * John Doe, Helsinki * s/y Oona, Jyväskylä == Kuvia == Image:Platu25_SUVLM06_1.jpg| Platu 25 Suomen Urheiluveneliitto ry:n luokkamestaruuskilpailussa 2006 Image:Platu25_SUVLM06_2.jpg Image:Platu25_SUVLM06_3.jpg Image:Platu25_SUVLM06_5.jpg Image:Platu25_SUVLM06_6.jpg Image:Platu25_SUVLM06_4.jpg Image:Platu25_SUVLM06_7.jpg Image:Platu25_SUVLM06_8.jpg Image:Platu25_SUVLM06_9.jpg Image:Platu25_SUVLM06_10.jpg Image:Platu25_SUVLM06_11.jpg Image:Platu25_SUVLM06_12.jpg Image:Platu25_SUVLM06_13.jpg ==Lähteet== ==Aiheesta muualla== * Suomen Platu-liitto * Platu-keskustelupalsta * Kansainvälinen Platu-sivusto Luokka:Köliveneet
Koisjärvi (Pusula)

Koisjärvi on kylä Pusulassa Lohjalla Somerolle vievän seututie 280:n ja Hyrsylä–Vihti-tien (yhdystie 1223) risteyksessä. Koisjärven postinumero on 09630, ja postinumeroalueen väkiluku on 499 asukasta (31.12.2015). Koisjärven nähtävyyksiin kuuluu mänty, jonka on sanottu olevan kuvattuna 50, 20 ja 10 markan ja pennin kolikoissa. Ehdokkaita kolikoissa kuvatuksi männyksi on kuitenkin myös muualla, ja Rahamuseon mukaan todisteita sille, että kolikossa kuvatulla puulla olisi mitään todellista esikuvaa, ei ole. Mänty esiintyy myös Pekka ja Susi -yhtyeen vuonna 1994 ilmestyneen Pekka ja Susi -albumin kannessa. Kylän toinen maamerkki on saman risteyksen luona oleva, tielle hyvin näkyvä seinäkirjoitus "Koisjärven disko" vanhassa punamullalla maalatussa rakennuksessa (entinen kauppa). Tärkeä luonnonkohde on kylän nimikkojärvi Koisjärvi, joka on ulottunut myös Salonkylän, Hakulan ja Hyrsylän alueelle. Kylän ja [seututie 110]:n väliin jäävä järvi kuuluu valtakunnalliseen lintuvesien suojeluohjelmaan. Vedenpinnan laskemisen vuoksi järvi on kasvanut lähes umpeen, ja vesialaa on alle puoli hehtaaria. Vuonna 2014 lakkautettu kuusiluokkainen Koisjärven kyläkoulu oli perustettu 1903. Lukuvuonna 2011–2012 oppilaita oli 27,Koisjärven koulu tänään, Nummi-Pusula mutta syyskuussa 2013 enää 19.. == Lähteet == Luokka:Pusulan kylät
Endemol

Endemol oli televisioyhtiö, jonka omisti italialainen Mediaset. Yrityksellä oli tytäryhtiöitä 23 eri maassa, mukaan lukien Iso-Britannia, Yhdysvallat, Espanja, Italia, Saksa, Puola, Australia ja Meksiko. Tammikuussa 2015 Endemol yhdistyi Shine Groupin ja Core Median kanssa Endemol Shine Groupiksi.Shine Finland tekee tappiota Kauppalehti. 27.12.2014 == Historiaa == Endemolin perustivat 1994 John de Mol ja Joop van den Ende. Yhtiön nimi muodostuu heidän sukunimiensä yhdistelmästä. Endemolin suurin menestys on tositelevisio-ohjelma Big Brother, jota on esitetty useissa maissa sen jälkeen, kun 1. tuotantokausi tehtiin Alankomaissa syyskuusta 1999 alkaen. Vuonna 2000 yhtiö myytiin espanjalaisella teleoperaattorille ja mediayhtiölle Telefónicalle 5,5 miljardin euron hintaan. Endemol haastoi oikeuteen brasilialaisen tv-kanavan SBT:n Big Brotherin plagioimisen takia ja on uhannut tehdä saman venäläiselle yritykselle Behind The Glass -ohjelman takia.Kevin O'Flynn "Dutch Firm Warns 'Za Stekholm'" (The Moscow Times 4.12.2001) == Endemolin Suomessa esitettyjä televisio-ohjelmia == * Big Brother (Sub) * Hurja remontti (Nelonen) * Ota tai jätä (Nelonen) * Pelkokerroin (Nelonen) == Muita Endemolin tuottamia televisio-ohjelmia == * 1 vs. 100 * Cronicas Marcianas * Eliminator * Midnight Money Madness * Participiaton TV * Ani Tore! EX == Lähteet == == Aiheesta muualla == * Endemol * Endemol USA Luokka:Alankomaalaiset televisioyhtiöt Luokka:Big Brother Luokka:Vuonna 1994 perustetut televisiokanavat
John de Mol

Johannes "John" Hendrikus Hubert de Mol, Jr. (s. 24. huhtikuuta 1955 Haag, Alankomaat) on alankomaalainen media-yrittäjä ja miljardööri. Vuoden 2007 Forbes-lehden mukaan hän kuulu maailman 500 rikkaimman ihmisen joukkoon.John de Mol Forbes.com-sivulla De Mol on yksi televisioyhtiöiden Endemolin ja Talpan perustajista. ==Endemol-yhtiön synty== De Mol loi omaisuutensa tuottamalla televisio-ohjelmia. Vuosina 1997-1999 hän kehitti suositun tositelevisio-sarjan Big Brotherin oman tuotantoyhtiönsä John de Mol Produktiesin kautta. 1994 hänen yrityksensä yhdistyi Joop van den Ende TV- Productiesin kanssa Endemol-yhtiöksi, mutta jatkoi silti itsenäistä toimintaa. De Mol myi oman osuutensa Endemolista 2000 Telefónicalle, mutta jatkoi luovana johtajana vuoteen 2004 saakka. ==Talpa-yhtiön synty== 2005 de Mol perusti TV- kanavana Talpan, joka omistaa lähetysoikeudet Alankomaiden jalkapallon mestaruussarjaan. Nimi "Talpa" on latinaa ja tarkoittaa myyrää, hollanniksi mol, mikä viittaa John de Molin sukunimeen. Talpa aloitti lähetykset 13. elokuuta 2005. ==Yksityiselämä== De Mol on ollut naimisissa Willeke Albertin kanssa. Näyttelijä Johnny de Mol on heidän poikansa. Televisiotoiminnan ulkopuolella de Mol johtaa suurta säätiötä, joka omistaa merkittäviä osuuksia autovalmistaja Spyker Carsista, jalkapallojoukkue Manchester Unitedista ja teleyhtiö Versatelista. De Molin sisko näyttelijä Linda de Mol on esiintynyt monissa John de Molin tuottamissa ohjelmissa. Het Financieele Dagblad -lehti kertoi heinäkuussa 2006, että de Mol suunnittelee ostavansa takaisin 77% osuuden Endemolista Telefonicalta. == Lähteet == == Aiheesta muualla == Luokka:Alankomaalaiset miljardöörit Luokka:Big Brother Luokka:Alankomaalaiset liikemiehet Luokka:Vuonna 1955 syntyneet Luokka:Elävät henkilöt